ai4bharat/Pralekha huggingface dataset:
وزارت دفاع
رکشا منتری، پی سی لال میموریل لیکچر کے لیے کلیدی خطاب کریں گے
نئی دہلی، 03 مئی 2022:
عزت مآب رکشا منتری جناب راج ناتھ سنگھ 05 مئی 2022 کو 37 ویں ایئر چیف مارشل پی سی لال میموریل لیکچر کے لیے کلیدی خطاب پیش کریں گے ۔ یہ لیکچر ایئر فورس ایسوسی ایشن کے زیر اہتمام شام پانچ بجے ایئر فورس آڈیٹوریم، سبروتو پارک، نئی دہلی میں منعقد کیا جائے گا۔ ایئر سٹاف کے سربراہ ایئر چیف مارشل وی آر چودھری، ایئر فورس ایسوسی ایشن کے صدر ایئر چیف مارشل آر کے ایس بھدوریا  اور آئی اے ایف کے سینئر افسران، خدمات انجام دینے والے اور ریٹائرڈ دونوں موجود ہوں گے۔ لیکچر کا پچھلا ایڈیشن 2019 میں منعقد کیا گیا تھا۔
ایئر چیف مارشل پی سی لال کو 1939 میں آئی اے ایف میں کمیشن دیا گیا تھا۔ دوسری جنگ عظیم میں برما مہم کے دوران انھیں ممتاز فلائنگ کراس سے نوازا گیا۔ انھوں نے 1965 کی جنگ کے دوران وائس چیف آف دی ایئر سٹاف کی حیثیت سے خدمات انجام دیں۔ 1966 میں بھارت ایروناٹکس لمیٹڈ  میں ڈیپوٹیشن کے دوران انھوں نے ایچ اے ایل کے چیئرمین اور منیجنگ ڈائریکٹر کے طور پر خدمات انجام دیں۔ 1971 کی جنگ کے دوران 7 ویں چیف آف دی ایئر سٹاف کے طور پر ان کی شاندار قیادت بھارت کی فتح اور بنگلہ دیش کی آزادی کے لیے فیصلہ کن عنصر ثابت ہوئی۔ دو جنگوں میں ان کی حصے داری کے اعتراف میں انھیں 1966 میں پدم بھوشن اور 1972 میں پدم وبھوشن سے نوازا گیا تھا۔ 1973 میں ریٹائرمنٹ کے بعد انھیں انڈین ایئر لائنز کا چیئرمین اور منیجنگ ڈائریکٹر  اور بعد میں ایئر انڈیا کا چیئرمین مقرر کیا گیا۔
صحت اور خاندانی بہبود کی وزارت
قومی صحت اتھارٹی نے صحت کی دیکھ بھال کرنے والے پیشہ ور افراد کے اندراج کے عمل اور ریاست / مرکز کے زیر انتظام مرکز علاقہ کی سطح پر صحت کی سہولیات کی رجسٹریوں کو مضبوط بنانے کے لیے کارکردگی پر مبنی فنڈ مختص کرنے کا اعلان کیا
5 سال کی مدت میں اے بی ڈی ایم کے ریاستی دفاتر کے قیام کے لیے مختص کردہ 500 کروڑ روپے میں سے ریاستوں/ مرکز کے زیر انتظام علاقوں کے لئے ان کی کارکردگی کی بنیاد پر 100 کروڑ روپے مختص کیے جائیں گے
قومی صحت اتھارٹی  نے صحت سہولت رجسٹری  اور صحت کی دیکھ بھال کرنے والے پیشہ ور افراد کی رجسٹری  میں ڈیٹا ریکارڈ کرنے میں ان کی کارکردگی کی بنیاد پر آیوشمان بھارت ڈیجیٹل مشن  کے نفاذ کے لئے ریاستوں اور مرکز کے زیر انتظام علاقوں کو فنڈ مختص کرنے کا اعلان کیا۔ کارکردگی پر مبنی یہ فنڈ مختص ریاست/مرکز کے زیر انتظام علاقہ کی سطح پر تصدیق شدہ اندراجات کے ساتھ اس اسکیم کے تحت تعمیر کی جانے والی کلیدی قومی رجسٹریوں کو مضبوط کرنے کے ساتھ اے بی ڈی ایم کے منظم نفاذ میں مدد کرے گا۔
این ایچ اے کی طرف سے جاری کردہ پہلے رہنما خطوط کے مطابق 5 سال  کے دوران ریاست / مرکز کے زیر انتظام علاقوں کی سطح پر اے بی ڈی ایم دفاتر کے قیام کے لیے 500 کروڑ روپے کی حد بندی کی گئی تھی۔ ان فنڈز کا بیس فیصد، یعنی 100 کروڑ روپے ترغیبات پر مبنی فنڈز کے طور پر مختص کیے گئے تھے۔ اس فکر کو مزید آگے بڑھاتے ہوئے این ایچ اے نے متعلقہ ریاستوں اور مرکز کے زیر انتظام علاقوں کی کارکردگی کی بنیاد پر موجودہ فنڈ مختص کرنے کا فیصلہ کیا  جس کو متعلقہ ریاستیں/ مرکز کے زیر انتظام علاقے ایک مقررہ مدت کے اندر اندر رجسٹر اور تصدیق کرتے ہیں۔
اس پر اظہار خیال کرتے ہوئے ڈاکٹر آر ایس شرما، سی ای او، این ایچ اے نے کہا کہ – “ایچ پی آر اور ایچ ایف آر، اے بی ڈی ایم کے اہم ستون ہیں۔ صحت کی دیکھ بھال کے مزید پیشہ ور افراد اور صحت کی سہولیات کے اندراج میں ریاستوں اور مرکز کے زیر انتظام علاقوں کے پرجوش تعاون سے ہم ڈیجیٹل صحت خدمات کے فوائد کو عوام تک پہنچا سکتے ہیں۔ ریاستوں اور مرکز کے زیر انتظام علاقوں میں متعلقہ ادارے رجسٹریشن کے دوران درج کی گئی تفصیلات کی تصدیق کے لیے بھی ذمہ دار ہیں۔ ان کی مدد سے صحت کی دیکھ بھال کرنے والے پیشہ ور افراد اور صحت کی سہولیات کی قومی سطح کی رجسٹریاں بنانے میں مدد ملے گی جو صحت کی خدمات حاصل کرنے والے افراد کے لیے سچائی کا واحد ذریعہ ہو سکتی ہے۔’’
اے بی ڈی ایم کے مطلوبہ مقاصد کو حاصل کرنے کے لیے ہیلتھ فیسیلٹی رجسٹری  اور ہیلتھ کیئر پروفیشنلز رجسٹری  کی آبادی بہت اہم ہے۔ ریاستوں اور مرکز کے زیر انتظام علاقوں کو کارکردگی پر مبنی فنڈنگ کا تعارف اس سمت میں ایک پہل ہے۔ اس کے مطابق قومی صحت اتھارٹی نے فنڈ مختص کرنے کے پیمانوں کی وضاحت اس طرح کی ہے:
- 31 دسمبر 2022 تک ایچ ایف آر اور ایچ پی آر میں ہر تصدیق شدہ اندراج کے لیے 100روپے
- یکم جنوری 2023 سے 31 مارچ 2023 کے درمیان ایچ ایف آر اور ایچ پی آر میں ہر تصدیق شدہ اندراج کے لیے 50 روپے
- 31 مارچ 2023 کے بعد ایچ ایف آر اور ایچ پی آر میں تصدیق شدہ اندراج کے لیے کوئی رقم مختص نہیں کی جائے گی۔
- ریاستوں اور مرکز کے زیر انتظام علاقوں کو اے بی ڈی ایم کے لیے انسانی وسائل کو کل وقتی یا جزو وقتی تعینات کرنے کے لیے ان فنڈز کا استعمال کرنے کی آزادی ہے۔
اے بی ڈی ایم کے بارے میں مزید یہاں پڑھیں: https://abdm.gov.in/
۔۔۔۔۔۔۔۔۔۔۔۔۔۔۔۔۔۔۔۔۔۔۔۔
ش ح۔ م ع۔ع ن

(Visitor Counter : 80
عملے، عوامی شکایات اور پنشن کی وزارت
دو سے اکتیس اکتوبر 2021 تک جاری رہنے والی صفائی مہم کے دوران 6154 دفاتر میں پھیلی ہوئے تقریباً 12.01 لاکھ مربع فٹ جگہ کو صاف کیا گیا اور اسکریپ کو ٹھکانے لگانے سے 62.54 کروڑ روپے کی آمدنی حاصل کی گئی
حکومت نے 2 سے 31 اکتوبر 2021 تک مرکزی وزارتوں/ محکموں بشمول ان کے منسلک/ ماتحت دفاتر میں التوا کو کم کرنے اور صفائی کو ادارہ جاتی بنانے کے سلسلے میں پہلی خصوصی مہم کا انعقاد کیا تھا۔
لوک سبھا میں ایک سوال کے تحریری جواب میں، مرکزی وزیر مملکت  سائنس اور ٹیکنالوجی؛ وزیر مملکت  ارضیاتی سائنسز؛ وزیر اعظم کے دفتر، اہلکار، عوامی شکایات، پنشن، ایٹمی توانائی اور خلا کے وزیر مملکت ڈاکٹر جتیندر سنگھ نے کہا کہ اس مہم میں مرکزی حکومت کے 6154 سے زیادہ دفاتر نے حصہ لیا۔
ان 6154 دفاتر میں پھیلی ہوئی تقریباً 12.01 لاکھ مربع فٹ جگہ کو صاف کیا گیا اور ماہانہ مہم کے دوران اسکریپ کو ٹھکانے لگانے سے 62.54 کروڑ روپے کی آمدنی حاصل کی گئی۔ واپس حاصل کردہ کام کی جگہ کو متعلقہ دفاتر نے مختلف مقاصد کے لیے استعمال کیا جیسے صحن، کیفے ٹیریا، لائبریری، کانفرنس ہال، فلاحی مرکز اور پارکنگ کی جگہ وغیرہ۔
وزیراعظم کا دفتر
وزیر اعظم نے سابق وزیر اعظم محترمہ اندرا گاندھی کو ان کے یوم پیدائش کے موقع پر خراج عقیدت پیش کیا
نئی دہلی، 19 نومبر 2021:
وزیر اعظم جناب نریندر مودی نے سابق وزیر اعظم محترمہ اندراگاندھی کو ان کے یوم پیدائش کے موقع پر خراج عقیدت پیش کیا۔
ایک ٹوئیٹ میں وزیر اعظم نے کہا؛
’’میں سابق وزیر اعظم محترمہ اندراگاندھی جی کو ان کے یوم پیدائش کے موقع پر خراج عقیدت پیش کرتا ہوں۔‘‘
کامرس اور صنعت کی وزارتہ
شعبہ برائے فروغ صنعت اور داخلی تجارت  کی زیر میزبانی بی20 انڈونیشیا گلوبل ڈائیلاگ پر کانفرنس
کانفرنس سے اس بات کو یقینی بنانے میں مدد ملے گی کہ ہندوستانی نقطہ نظر کی بی20 انڈونیشیا کی پالیسی کی سفارشات میں اچھی طرح نمائندگی کی گئی ہے
صنعت اور داخلی تجارت کے فروغ  نے آج نئی دہلی میں کنفیڈریشن آف انڈین انڈسٹری  کے ساتھ شراکت میں بی20 انڈونیشیا گلوبل ڈائیلاگ پر کانفرنس کی میزبانی کی جس کا مقصد ہندوستانی صنعت کے نقطہ نظر کو بی20 انڈونیشیا کی پالیسی سفارشات کے ساتھ ہم آہنگ کرنا ہے۔ اس کانفرنس سے اس بات کو یقینی بنانے میں مدد ملے گی کہ ہندوستانی نقطہ نظر کی بی20 انڈونیشیا کی پالیسی کی سفارشات میں اچھی طرح نمائندگی کی گئی ہے۔
بزنس 20  جسے 2010 میں تشکیل دیا گیا تھا عالمی کاروباری برادری کے ساتھ باضابطہ جی20 ڈائیلاگ فورم ہے۔ بی20 کا مقصد اقتصادی ترقی اور ترقی کو فروغ دینے کے لئے باری باری کی صدارت کے ذریعہ پیش کی جانے والی ترجیحات پر ٹھوس اور قابل عمل پالیسی سفارشات سامنے لانا ہے۔
انڈونیشیا سے 20 سے زیادہ کاروباری مندوبین نے اس کانفرنس میں شرکت کی جن میں مسٹر ایم ارشد راشد پی ایم، چیئرمین، انڈونیشیا چیمبر آف کامرس اینڈ انڈسٹری ، محترمہ شنتا ودجاجا کامدانی، چیئر، بی20 انڈونیشیا کے علاوہ عزت مآب اینا ایچ کرشنامورتی، انڈونیشیائی سفیر برائے ہند نے کانفرنس میں شرکت کی۔
ہندوستانی حکومت کی طرف سے ہندوستانی شیرپا برائے جی 20 جناب امیتابھ کانت، صنعت اور داخلی تجارت کے شعبہ کے سکریٹری جناب انوراگ جین اور ڈی پی آئی آئی ٹی اور دیگر متعلقہ وزارتوں کے دیگر سینئر افسران نے نمائندگی کی۔
ہندوستانی صنعت کی نمائندگی بہت سے رہنماؤں نے کی جن میں جناب چندرجیت بنرجی، ڈی جی، سی آئی آئی؛ ڈاکٹر نوشاد فوربس، سابق صدر، کنفیڈریشن آف انڈین انڈسٹری  اور جناب دیپک باگلا، ایم ڈی اور سی ای او اِنویسٹ انڈیا شامل ہیں۔
افتتاحی اور تعارفی کلمات کے بعد،  تجارت اور سرمایہ کاری  توانائی، پائیداری اور آب و ہوا  ڈیجیٹائزیشن اور  فنانس اور انفراسٹرکچر پر مکالمے منعقد کئے گئے جس میں بی20 انڈونیشیا کے نقطہ نظر کے بعد ہندوستانی صنعت اور حکومت ہند کے نقطہ ہائے نظر پیش کئے گئے۔
جی 20 19 ممالک + یورپییونین کا ایک گروپ ہے جو مل کر عالمی جی ڈی پی کی تقریباً 85 فی صد، عالمی تجارت کی 75 فی صد اور دنیا کی آبادی کی 60 فی صد کی نمائندگی کرتا ہے۔ جی20 کے ممبران یہ ہیں: ارجنٹینا، آسٹریلیا،برازیل، کناڈا، چین، فرانس، جرمنی، ہندوستان، انڈونیشیا، اٹلی، جاپان، جمہوریہ کوریا، میکسیکو، روس، سعودی عرب، جنوبی افریقہ، ترکی، برطانیہ، امریکہ اور یورپییونین۔ انڈونیشیا سرِ دست جی20 کی صدارت سنبھال رہا ہے۔
یہ بات چیت بی20 کے حتمی سربراہی اجلاس کی راہ ہموار کرے گی جو 13-14 نومبر 2022 کو انڈونیشیا میں ہوگی۔
وزارت دفاع
ڈیفنس اسٹارٹ-اپس
حکومت نے ڈیفنس اور ایرو اسپیس شعبے میں اختراع اور ٹیکنالوجی کے فروغ کو بڑھاوا دینے کی غرض سے انوویشن فار ڈیفنس ایکسیلنس  فریم ورک کا آغاز کیا تھا، جس میں ایم ایس ایم ای، اسٹارٹ اپس، انفرادی اختراع کاروں، تحقیق و ترقی کے اداروں اور ماہرین تعلیم کو ساتھ لے کر یہ کام کرنا ہے تاکہ دفاع کے شعبے میں خودکفالت حاصل کی جا سکے۔ آئی ڈی ای ایکس فریم ورک کے تحت اب تک 7 ڈیفنس انڈیا اسٹارٹ اپ چیلنج  شروع کئے جا چکے ہیں۔
آئی ڈی ای ایکس روٹ کے تحت، حکومت اختراع اور ڈیزائن اور ڈیولپمنٹ پر توجہ مرکوز کرتی ہے اور کامیاب پروٹو ٹائپ ڈیولپمنٹ کے لئے اسٹارٹ اپس اور اختراع کاروں کی مدد کرتی ہے۔ ڈیفنس انڈیا اسٹارٹ اپ چیلنج کے مختلف راؤنڈز میں بڑی تعداد میں اسٹارٹ اپس نے حصہ لیا ہے۔ اب تک پروٹوٹائپ ڈیولپمنٹ کے لئے 136 اسٹارٹ اپس کوکام میں شامل کیا گیا ہے اور 102 کنٹریکٹ سائن کئے گئے ہیں ۔ اس کے علاوہ وزارت نے 14 آئی ڈی ای ایکس اشیاء کو مطلوبہ منظوری  دی ہے، جس سے آئی ڈی ای ایکس جیتنے والوں کو آرڈرز دیئے جانے کی راہ ہموار ہوئی ہے۔
حکومت نے 22-2021 سے 26-2025 تک 5 برس کے لئے 498.78 کروڑ روپے کی بجٹ امداد کے ساتھ آئی ڈی ای ایکس کے لئے ایک سنٹرل سیکٹر اسکیم کو منظوری دی ہے۔
یہ اطلاع وزیر مملکت برائے دفاع جناب اجے بھٹ نے آج راجیہ سبھا میں جناب سندوش کمار کو ایک تحریری جواب میں دی۔
وزارتِ تعلیم
پورے بھارت میں ٹنکرنگ لیباریٹریوں کے قیام کے لئے 2441 اسکولوں کا انتخاب
نئی دہلی 6 اپریل ۔ انسانی وسائل کی ترقی کے وزیر مملکت جناب اوپیندر کشواہا نے راجیہ سبھا میں ایک سوال کے تحریر ی جواب میں مطلع کیا کہ انسانی وسائل کی وزارت نے آ ر اے اے کا آغاز کیا ہے ،جو سائنس اور ریاضی سے متعلق سرگرمیوں کے ذریعہ بچوں کی سائنس اور ریاضی سیکھنے کےتئیں حوصلہ افزائی کرنے کے لئے ،اسکولی تعلیم اور اعلیٰ تعلیم کا ایک لائحہ عمل ہے ۔سانئس کے فروغ کے لئے آراے اے کے تحت جو کچھ مداخلتیں ہیں وہ اس طرح ہیں : اسکول میں سائنس اور ریاِِضی کی لیباریٹریاں قائم کرنا ،سائنسی میلوں اور سائنسی نمائشوں کا اہتمام کرنا نیزضلع کی سطح پر صلاحیت کی تلاش کرنا ۔ اسکولوں میں ریاضی اور سائنس کٹس فراہم کرنا ،طلبا کے اعلیٰ تعلیمی اداروں کے دوروں کا اہتمام کرنا اور طلبا کی سیکھنے کی صلاحیتوں کو فروغ دینا ۔
پچھلے تین برسوں کے دوران راشٹر یہ مادھیمک شکشا ابھیان  کے تحت اپر پرائمری سطح پر ریاضی اور سائنس کے اسااتذہ کی ، سروس میں رہتے ہوئے ٹیچر ٹریننگ ، سیکھنے کو فروغ دینے سے متعلق پروگرام ، کمپیوٹر کی مددسے سیکھنے اور اختراع کے لئے 952.47 کروڑ روپے کی رقم کومنظوری دی گئی ۔
نیتی آیوگ ، ملک بھر کے اسکولوں میں ،اٹل اختراع مشن کے تحت اٹل ٹنکرنگ لیباریٹریز  قائم کررہا ہے ۔ اس اسکیم کا مقصد چھوٹی عمر کے طلبا میں تجسس اور تخلیق کا جذبہ پیدا کرنا ، ان کے تخیل کو فروغ دینا اور ان کی ذہن سازی کرنا، کمپیوٹر کے ذریعہ سوچنے کی صلاحیت کو فروغ دینا اور دوسروں کو دیکھ کر سیکھنا وغیرہ جیسی سرگرمیوں کی حوصلہ افزائی کرنا ہے۔ اے ٹی ایل قائم کرنے کے لئے پورے ملک میں اب تک 1241 اسکولوں کو منتخب کیا گیا ہے ۔
نصاب سے متعلق قومی لائحہ عمل  2005 میں بھارت میں سائنسی تعلیم میں کایا پلٹ کی تجویز پیش کی گئی تھی ۔ این سی ایف 2005 کے مطابق سوال پوچھنے کی صلاحیتوں کی، زبان کو مستحکم بناکر حوصلہ افزائی کرنی چاہئے ۔ اسکولوں کو چاہئے کہ وہ تحقیقی صلاحیت کو اکسانے ، ایجادات کرنے اورتخلیق کرنے کا جذبہ پیدا کرنے کے پر زیادہ سے زیادہ توجہ دیں ۔
این سی ای آر ٹی بھی بچوں میں سائنسی رجحان کو فروغ دینے کے مقصدسے ہرسال قومی سائنسی نمائش کا انعقاد کرتی ہے ۔
U-1964
(Visitor Counter : 38
شمال مشرقی ریاستوں کی ترقی کی وزارت
اے ڈی بی کے ذریعہ پروجیکٹوں کی صورتحال
نئی دہلی 05 فروری :شمال مشرقی ریاستوں  کی ترقی کے ریاستی وزیرمملکت  ، وزیراعظم کے دفترمیں ، عملہ ، عوامی شکایات اورپنشن ، ایٹمی توانائی اورخلأ کے وزیرمملکت ڈاکٹرجتیندرسنگھ نے آج لوک سبھا میں ایک سوال کے تحریری جواب میں بتایاہے کہ ہاوسنگ اورشہری امورکی وزارت سے موصولہ اطلاعات کے مطابق ایشین ڈیولپمنٹ بینک  کے ذریعہ شمال مشرقی خطے کے بڑے شہروں کے ترقیاتی سرمایہ کاری پروگرام  ٹرینچ ۔III کے تحت 80ملین امریکی ڈالرکی منظوری دی گئی ہے ، جس میں سے 20ملین امریکی ڈالرواپس کردیئے گئے ہیں کیونکہ نفاز کے دوران ان کی ضرورت نہیں تھی ۔ بقیہ 60ملین امریکی ڈالرمیں سے 56.38ملین امریکی ڈالر، 22جون ، 2019 کو قرض کے بند ہونے تک استعمال کرلیے گئے ۔ جنوری 2020 تک ان پروجیکٹوں کے فرو غ اوران کی صورتحال کی تفصیلات درج ذیل ہیں :
|
||
|
|
|
نمبرشمار
|
|
ریاست
|
|
پیکجوں کی تعداد
|
|
مکمل ہوئے پیکجوں کی تعداد
|
|
جاری پیکجوں کی تعداد
|
|
جاری پیکیجز کا ترقیاتی فیصد
|
|
1
|
|
میزورم
|
|
7
|
|
3
|
|
4
|
|
88.89%
|
|
|
|
2
|
|
تریپورہ
|
|
7
|
|
5
|
|
2
|
|
98.75%
|
|
جاری پروجیکٹوں کو مکمل کرنے کے لئے ، شمال مشرقی شہری خطے کے ترقیاتی پروگرام  اسکیم کومزید دوسال کے لئے بڑھادیاگیاہے ، یعنی اب یہ پروگرام 22جون ، 2021تک جاری رہے گا اوراسے حکومت ہند کی جانب سے 90فیصد کی گرانٹ دی جائے گی ۔ ہاؤسنگ اورشہری امورکی وزارت کے اختیارکے تحت شہروں کی زمرہ بندی نہیں آتی ہے ۔
دیہی ترقیات کی وزارت
اڈیشہ کے پنچایتی راج کے وزیر جناب پردیپ کمار امات نے ریاست میں پردھان منتری آواس یوجنا  کے نفاذ کے سلسلے میں بات کرنے کے لئے مرکزی وزراء جناب گری راج سنگھ اور جناب دھرمیندر پردھان سے ملاقات کی
جناب گری راج سنگھ نے ریاست کا دورہ کرنے والی دیہی ترقی کی وزارت کی مرکزی ٹیم کی جانب سے متعدد بے ضابطگیوں پر ظاہر کی گئی تشویش کا معاملہ اٹھایا
اوڈیشہ میں 8 لاکھ سے زیادہ مستحقین کو مکان فراہم کرنے کا ہدف
اڈیشہ کے پنچایتی راج اور پینے کے پانی، جنگلات اور ماحولیات اور اطلاعات و رابطہ عامہ کے وزیر جناب پردیپ کمار امات نے دیہی ترقی اور پنچایتی راج کے مرکزی وزیر جناب گری راج سنگھ اور تعلیم اور ہنرمندی کی ترقی اور صنعت کاری کے مرکزی وزیر جناب دھرمیندر پردھان سے آج نئی دہلی میں ریاست میں پردھان منتری آواس یوجنا  کے نفاذ پر بات چیت کے لئے ملاقات کی۔
۔
جناب گری راج سنگھ نے ریاست میں پی ایم اے وائی  اسکیم کی صورت حال کی تصدیق کرنے اور جائزہ لینے کے لیے ریاست کا دورہ کرنے والی دیہی ترقی کی وزارت کی مرکزی ٹیم کی طرف سے کئی بے ضابطگیوں پر ظاہر کی گئی تشویش کا معاملہ اٹھایا۔ استفادہ کنندگان کی فہرست میں تقریباً 37 فیصد تک بے ضابطگیاں تھیں، آواس سافٹ ویب سائٹ پر ڈیٹا اپ لوڈ کرنے میں تضادات، استفادہ کنندگان کے بینک کھاتہ نمبروں میں غلطیااں ہیں، غیر اہل افراد کو فنڈز کی منتقلی اور اہل افراد کو فائدہ پہنچانے سے انکار کرنے کے معاملات بھی ہیں۔ جناب گری راج سنگھ نے پی ایم اےوائ۔ جی کے لوگو کی تبدیلی پر بھی سخت اعتراض کیا کیونکہ یہ اسکیم کے رہنما خطوط کے خلاف ہے۔
دیہی ترقی کے مرکزی وزیر نے ریاست میں پی ایم اے وائی-جی اسکیم کی موثر نگرانی، شروع کیے جانے والے پنچایتوں کے سوشل آڈٹ کرانےاور ٹوائلیٹوں کی تعمیر کے لیے سووچھ بھارت مشن، ہر گھر کو بجلی کے کنکشن فراہم کرانے کے لیے سوبھاگیہ اسکیم پائپ کے ذریعہ پانی پہنچانے کے لئے ہر گھر نل سے جل اور ایل پی جی/گیس کنکشن کے لیے پردھان منتری اجولا یوجنا کے ساتھ اسکیم کے موثر تال میل کے لئے کہا۔ انہوں نے کہا کہ فی الحال 20 سے 25 فیصد کا معمولی تال میل کیا جا رہا ہے۔
جناب گری راج سنگھ نے کہا کہ ریاستی حکومت کے ساتھ مل کر دیہی ترقی کی مرکزی وزارت کا نشانہ اوڈیشہ میں 8 لاکھ سے زیادہ استفادہ کنندگان کو مکانات فراہم کرانا ہے۔ انہوں نے کہا کہ اس معاملے میں قبائلی اور پسماندہ اضلاع کو ترجیح دی جائے گی۔ میٹنگ میں اس بات پر اتفاق ہوا کہ مرکزی ٹیم نے جن بے ضابطگیوں کی نشاندہی کی ہے انہیں دور کیا جائے گا اور دھوکہ باز استفادہ کنندگان اور گھپلے میں شامل اہلکاروں کے خلاف قانونی کارروائی کی جائے گی۔
۔۔۔۔۔۔۔۔۔۔۔
ش ح۔ا گ۔ن ا۔
U-9044
(Visitor Counter : 92
جل شکتی وزارت
پینے کے پانی اور صفائی ستھرائی کے محکمے نے لال قلعہ کے لان میں منعقدہ بھارت پرو 2023 میں شرکت کی
یوم جمہوریہ کی تقریبات کے ایک حصے کے طور پر، پینے کے پانی اور صفائی ستھرائی کے محکمہ ، جل شکتی کی وزارت نے لال قلعہ، دہلی کے سامنے لان اور گیان پاتھ پر 26 سے 31 جنوری 2023 تک سیاحت کی وزارت کے زیر اہتمام چھ روزہ میگا ایونٹ 'بھارت پرو' 2023 میں حصہ لیا۔ ڈی ڈی ڈبلیو ایس پگوڈا ڈی ڈی ڈبلیو ایس کے 2 فلیگ شپ پروگراموں یعنی سوچھ بھارت مشن – گرامین اور جل جیون مشن  کی کامیابیوں کی نمائش کے ساتھ صفائی کرمچاریوں کی کاوشوں کو سراہنے اور ستائش کے لیے، پگوڈا کا افتتاح صفائی کرمچاریوں سے کرایا گیا۔
|
|
- ڈی ڈی ڈبلیو ایس پگوڈا سوچھ بھارت مشن - گرامین اور جل جیون مشن کی کامیابیوں کی نمائش کے ساتھ قائم کیا گیا تھا۔
- ڈی ڈی ڈبلیو ایس پگوڈا کی خاص بات یہ تھی کہ پرکشش مقامات پر MyGov پلیٹ فارم پر 'سوچھتا کا عہد' لینے کے سیٹ اپ کے ساتھ 'آئی ایم اے واش وارئیر اینڈ سوچھ آگرہی' پر سیلفی پوائنٹ تھا۔
- 6 روزہ ایونٹ کے اختتام پر 1 لاکھ سے زیادہ لوگوں نے ’سوچھتا عہد‘ لیا تھا، فیز I کی کامیابیوں اور فیز II مشن کے دوران او ڈی ایف پلس کی کامیابیوں کو دکھایا گیا تھا۔
- بھارت پرو 30 سے زیادہ ریاستوں/ مرکز کے زیر انتظام علاقوں اور 20 مرکزی وزارتوں کی شرکت کے ساتھ ہندوستان کی متحرک امیر ثقافت کو متحد کرتا ہے۔
- یہ 'ایک بھارت شریسٹھا بھارت' کے جذبے کو مکمل کرتا ہے کیونکہ اس تقریب میں پورے ہندوستان سے فنکار، دستکاروں، اور کھانے کے اسٹالز نے شرکت کرتے ہیں۔
آزادی سے لے کر اب تک صفائی ستھرائی کے سفر، سوچھ بھارت مشن-گرامین فیز I کی کامیابیوں اور مشن کے دوسرے مرحلے کے دوران او ڈی ایف پلس کی کامیابیوں کے بارے میں پوسٹرز کے ذریعے نمائش کی گئی۔ او ڈی ایف پلس اجزاء یعنی ٹھوس اور مائع فضلہ کا انتظام، گوباردھن، صلاحیت سازی، پلاسٹک ویسٹ مینجمنٹ، بائیوڈیگریڈیبل ویسٹ مینجمنٹ، فیکل سلج مینجمنٹ، ریٹروفٹ ٹو ٹوئن پٹ مہم اور او ڈی ایف پائیداری کی نمائش کی گئی۔ اسی طرح، جے جے ایم کے اجزاء یعنی پانی کا معیار ، اسکولوں اور آنگن واڑیوں میں پانی کی فراہمی، جے جے ایم کے سنگ میل اور گھروں میں نل کے پانی کے کنکشن کی تعداد کی نمائش کی گئی۔ ڈی ڈی ڈبلیو ایس پگوڈا کی خاص بات اور پرکشش مقامات میں MyGov پلیٹ فارم پر 'سوچھتا عہد' لینے کے سیٹ اپ کے ساتھ 'میں ایک واش واریر اور سوچھ گراہی ہوں' پر سیلفی پوائنٹ تھا۔ 6 روزہ پروگرام کے اختتام پر 1 لاکھ سے زیادہ لوگوں نے ’سوچھتا عہد‘ لیا تھا۔
ڈی ڈی ڈبلیو ایس پگوڈا کا دورہ کئی معزز شخصیات تعلیم اور ہنرمندی کی ترقی اور صنعت سازی کے مرکزی وزیر، جناب دھرمیندر پردھان، مرکزی وزیر برائے ثقافت، سیاحت اور شمال مشرقی خطے کی ترقی ، جناب کشن ریڈی، بندرگاہوں، جہاز رانی اور آبی گزرگاہوں اور سیاحت کے مرکزی وزیر مملکت، جناب شری پد وائی نائک، اور مرکزی وزیر مملکت برائے دفاع و سیاحت، جناب اجے بھٹ نے شرکت کی۔ڈی ڈی ڈبلیو ایس میں سکول کے بچوں، نوجوانوں اور عام لوگوں کی بھرپور شرکت دیکھنے میں آئی۔
بھارت پرو 30 سے زیادہ ریاستوں/ مرکز کے زیر انتظام علاقوں اور 20 مرکزی وزارتوں کی شرکت کے ساتھ ہندوستان کی متحرک بھرپور ثقافت کو یکجا کرتا ہے۔ یہ 'ایک بھارت شریسٹھا بھارت' کے جذبے کو پورا کرتا ہے کیونکہ اس تقریب میں پورے ہندوستان سے فنکار، دستکاروں اور کھانے کے اسٹالز شرکت کرتے ہیں۔ اس سال، ایک تھیم کے طور پر بھارت پرو نے جوار کے بین الاقوامی سال کو فروغ دیا اور ہندوستان کی مختلف وزارتوں کے ذریعہ نافذ کی جانے والی مختلف فلیگ شپ اسکیموں کی کامیابیوں کو ظاہر کیا۔
ش ح۔ ش ت۔ج
Uno-11391
(Visitor Counter : 89
کامرس اور صنعت کی وزارتہ
ہندوستان اور ازبکستان کو نئے بازاروں پر توجہ مرکوز کرنا ضروری ہے، کیونکہ کثیر علاقائی تجارت وقت کی ضرورت ہے:کامرس و صنعت کی وزیر مملکت محترمہ انوپریا پٹیل
نئی دہلی:29؍جولائی2022:
کامرس صنعت کی وزیر مملکت محترمہ انوپریاپٹیل نے کہا ہے کہ ہندوستان اور ازبکستان کے مملکتی سربراہوں کی مسلسل اعلیٰ سطحی دوروں نے دونوں ممالک کے درمیان تعلقات کو مضبوط بنانے میں اہم رول ادا کیا ہے۔کنفیڈریشن آف انڈین انڈسٹری کے ذریعے منعقد ہند-ازبکستان بزنس فورم میں انہوں نے کہا کہ ہندوستان کے لئے ازبکستان ایک اہم تجارتی شراکت دار ہے اور دونوں ممالک کے گہرے رشتے کو دیکھتے ہوئے محترمہ پٹیل نے دونوں ممالک کے درمیان باہمی تجارت کو بڑھانے پر زور دیا۔چنانچہ انہوں نے دونوں ملکوں پر زور دیا کہ وہ اپنے موجودہ اور نئی مصنوعات کے لئے نئے بازاروں پر توجہ مرکوز کریں، کیونکہ کثیر علاقائی تجارت وقت کی ضرورت ہے۔ محترمہ پٹیل نے خاص طور سے بنیادی ڈھانچہ ، مہمان نوازی اور سیاحت ، آئی ٹی اور تربیت اور صلاحیت سازی کے شعبوں میں ازبکستان کے ساتھ ہندوستان کے رشتوں کو مزید گہرا بنانے کی خواہش کا اظہار کیا، جو ازبکستان کے لئے بھی اہم ہوسکتا ہے۔
از بکستان کے لئے دوا سازی اور آئی ٹی سیکٹر کی اہمیت کو دیکھتے ہوئے ازبکستان کے نائب وزیر اعظم اور سرمایہ کاری و بین الاقوامی تجارت کے وزیر عزت مآب جناب جمشید کھودجائیونے اپنی اہم تقریرمیں ہندوستانی کاروباریوں کو ازبکستان کے ساتھ فارما اور آئی ٹی مصنوعات کو مربوط اور مشترکہ طور سے تیار کرنے اور فِن ٹیک و فائبر تحفظ جیسے کئی شعبوں میں ترقی کی سمت میں کام کرنے کے لئے مدعو کیا ۔
ہند-ازبکستان جوائنٹ ٹریڈ کونسل کے نائب چیئرمین اور بھارتی انٹر پرائزز کے نائب صدر جناب راکیش بھارتی متل نے اپنے ابتدائی تبصروں میں زراعت ، سیاحت، صحت، فارما اور خلاء میں ہندوستان اور ازبکستان کے درمیان ربط کے امکان پر زور دیا۔
ازبکستان کے چیمبر آف کامرس اور انڈسٹری کے وائس چیئرمین جناب فرکھودجون توش پُلتو و نے ذکر کیا کہ ہندوستان کو ازبکستان کے اہم شراکت داروں میں سے ایک تسلیم کیا جاتا ہے اور اقتصادی تعاون ازبکستان کی اولیت ہے۔ انہوں نے دوازی ، زراعت ، فوڈ پروسیسنگ وغیرہ جیسے باہمی طور سے سود مند پروجیکٹوں پر ہندوستان کے ساتھ کوششوں میں شامل ہونے کے لئے ازبکستان کی بیقراری کا ذکر کیا ہے۔
صحت اور خاندانی بہبود کی وزارت
سرکاری اسکیموں کے ذریعے دماغی صحت کی دیکھ بھال
نئی دہلی ،04؍فروری: صحت اور خاندانی فلاح و بہبود کے وزیر مملکت جناب اشونی کمار چوبے نے آج راجیہ سبھا میں ایک سوال کے تحریری جواب میں بتایا کہ 2016ء کے دماغی صحت کے قومی سروے کے مطابق 18سا ل سے زیادہ عمر کے بالغوں میں دماغی بےقاعدگی تقریباً 10.6 فیصد ہے۔دماغی فتور ، حیاتیاتی ، سماجی، ماحولیاتی، ثقافتی اور اقتصادی عوامل کے پیچیدہ رد عمل کا نتیجہ ہوتا ہے۔
ذہنی بیماریوں کے چیلنج سے نمٹنے کے لئے حکومت ملک میں نیشنل مینٹل ہیلتھ پروگرام پر عمل کررہی ہے۔این این ایچ پی کے تحت ملک کے 655اضلاع کے لئے ڈسٹرکٹ مینٹل ہیلتھ پروگرامکی منظوری دی گئی ہے۔اس کا مقصد ذہنی فتور؍بیماری کا شروع ہی میں پتہ لگانا ، اس کا بندوست اور علاج کرنا ہے۔ ملک میں ذہنی صحت کے کوالیفائیڈ پیشہ ور افراد کی کمی کو پورا کرنے کی خاطر حکومت ذہنی صحت سے متعلق خصوصی مراکز میں مہارت کے شعبے قائم کرنے، انہیں مستحکم بنانے اور پوسٹ گریجویٹ ڈیپارٹمنٹس قائم کرنے کی افرادی قوت کی ترقیاتی اسکیم پر عمل کررہی ہے۔اس وقت تک ملک میں ذہنی صحت سے متعلق مراکز میں مہارت کے 25 مراکز قائم کرنے اور 47پوسٹ گریجویٹ ڈیپارٹمنٹس مستحکم بنانے ؍ قائم کرنے کے لئے امداد دی جاچکی ہے۔19-2018ء کے دوران تین مرکزی مینٹل ہیلتھ اداروں کی طرف سے ذہنی صحت کی دیکھ بھال پر اخراجات اور این ایم ایچ پی کے تحت اخراجات 545.65کروڑ روپے رہے ۔
جل شکتی وزارت
نئی دہلی میں بھارت اور بنگلہ دیش کے وزارتی سطح کے جوائنٹ ریور کمیشن کی 38ویں میٹنگ
دونوں فریقوں نے کوشیارہ ندی کے پانی کی عبوری تقسیم سے متعلق مفاہمت نامے کے متن کو حتمی شکل دی
دونوں فریقوں نے تریپورہ میں سبروم ٹاؤن کی پینے کے پانی کی ضروریات کی تکمیل کے لیے دریائے فینی پر واٹرانٹیک پوائنٹ کے ڈیزائن اور مقام کو حتمی شکل دیئے جانے کا خیرمقدم کیا
بھارت اور بنگلہ دیش کے وزارتی سطح کے جوائنٹ ریور کمیشن  کی 38ویں میٹنگ 25 اگست 2022 کو نئی دہلی میں منعقد ہوئی۔ بھارتی وفد کی قیادت جل شکتی کے مرکزی وزیر جناب گجیندر سنگھ شیخاوت نے کی۔ بنگلہ دیش کے وفد کی قیادت آبی وسائل کے وزیر مملکت جناب زاہد فاروق نے کی۔ جناب اے کے ایم انعام الحق شمیم، نائب وزیر برائے آبی وسائل بھی بنگلہ دیش کے وفد کا حصہ تھے۔ یہ میٹنگ اہمیت رکھتی ہے کیونکہ یہ 12 سال کے طویل وقفے کے بعد منعقد کی گئی تھی، حالانکہ جے آر سی کے فریم ورک کے تحت تکنیکی بات چیت درمیانی مدت میں جاری رہی۔ یہ میٹنگ منگل 23 اگست، 2022 کو آبی وسائل کے سکریٹری سطح کی بات چیت سے پہلے ہوئی تھی۔
اس دوفریقی ملاقات کے دوران باہمی دلچسپی کے متعدد جاری دو طرفہ امور پر تبادلہ خیال کیا گیا، جن میں مشترک دریاؤں کے پانی کی تقسیم، سیلاب کے اعداد و شمار کا تبادلہ، دریا کی آلودگی سے نمٹنے، تلچھٹ کے انتظام و انصرام سے متعلق مشترکہ مطالعات کا انعقاد، دریا کے کنارے کے تحفظ کا کام وغیرہ شامل ہیں۔ کوشیارہ ندی کےپانی کی عبوری تقسیم سے متعلق مفاہمت نامے کے متن کو حتمی شکل دی گئی۔ فریقین نے اس موضوع پر اکتوبر 2019 کے بھارت - بنگلہ دیش مفاہمت نامے کے مطابق تریپورہ کے سبروم ٹاؤن کی پینے کے پانی کی ضروریات کو پورا کرنے کے لیے دریائے فینی پر واٹر انٹیک پوائنٹ کے ڈیزائن اور مقام کو حتمی شکل دیئے جانے کا بھی خیر مقدم کیا۔
تعاون کے اہم شعبوں میں سے ایک میں، جہاں بھارت ، بنگلہ دیش کی مدد کر رہا ہے، وہ ہے ،سیلاب کے اعداد و شمار کا حقیقی وقت  میں اشتراک ۔بھارت نے حال ہی میں سیلاب کے اعداد و شمار کے اشتراک کی مدت کو 15 اکتوبر سے آگے بڑھایا ہے تاکہ بنگلہ دیش کو غیر متوقع سیلاب کے واقعات سے نمٹنے میں مدد ملے۔
بھارت اور بنگلہ دیش کے درمیان 54 دریا ہیں، جن میں سے 7 دریاؤں کو ترجیحی بنیاد پر پانی کی تقسیم کے معاہدوں کا فریم ورک تیار کرنے کے لیے پہلے نشان زد کیا گیا ہے۔ ملاقات کے دوران ڈیٹا کے تبادلے کے لیے مزید 8 دریاؤں کو شامل کرکے جاری تعاون کے اس شعبے کو وسیع کرنے پر اتفاق کیا گیا۔ جے آر سی کی تکنیکی سطح کی کمیٹی میں اس معاملے پر غور و خوض کیا جائے گی۔
بھارت اور بنگلہ دیش کا جوائنٹ ریور کمیشن سال 1972 میں ایک دو فریقی طریقہ کار کے طور پر تشکیل دیا گیا تھا ، تاکہ مشترکہ / سرحدی / بین سرحدی دریاؤں سے متعلق باہمی دلچسپی کے مسائل کو حل کیا جاسکے۔
۔۔۔۔۔۔۔۔۔۔۔۔۔۔۔۔۔۔۔۔۔۔

U-9554
(Visitor Counter : 121
وزیراعظم کا دفتر
وزیر اعظم نے ڈاکٹر دیوندر پٹیل کی وفات پر تعزیت کا اظہار کیا
وزیر اعظم جناب نریندر مودی نے کینسر کے مشہور سرجن، ڈاکٹر دیوندر پٹیل کی وفات پر تعزیت کا اظہار کیا ہے۔ وزیر اعظم نے صحت کے بنیادی ڈھانچے کو مضبوط کرنے اور کینسر کے علاج میں ڈاکٹر پٹیل کے تعاون کو یاد کیا۔
وزیر اعظم نے اپنے ٹوئٹ میں کہا:
’’ڈاکٹر دیوندر پٹیل نے صحت کے بنیادی ڈھانچے کو مضبوط کرنے اور کینسر کے علاج میں اپنی طرف سے کی گئی کوششوں کی وجہ سے لا تعداد لوگوں سے عزت و احترام حاصل کیا۔ طب کے بارے میں ان کے گہرے علم اور ہمدردانہ فطرت کو ہمیشہ یاد رکھا جائے گا۔ ان کی وفات سے کافی غم زدہ ہوں۔ ان کے اہل خانہ سے تعزیت کا اظہار کرتا ہوں۔ اوم شانتی۔‘‘